******



**Anul 2023 – numărul 22**

**29 mai – 2 iunie**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 29 mai – 2 iunie, 2023 3](#_Toc136932481)

[Selecție de Acte normative apărute în Monitorul Oficial al României în perioada 29 mai – 2 iunie, 2023 4](#_Toc136932482)

[Comunicate de presă ale Guvernului României 7](#_Toc136932483)

[Comitet Național pentru Situații de Urgență pentru aprobarea Planului Național de Răspuns la Situații de Urgență Nucleară sau Radiologică (PNRSUNR) 7](#_Toc136932484)

[Consultări ale premierului Nicolae-Ionel Ciucă cu reprezentanții Uniunii Sindicale Sanitas 7](#_Toc136932485)

[Consultări ale premierului Nicolae-Ionel Ciucă cu reprezentanții sindicatelor din Educație 8](#_Toc136932486)

[Ajutor umanitar pentru Republica Arabă Siriană 8](#_Toc136932487)

[Informaţie Europeană 9](#_Toc136932488)

[NOUTĂȚI – Informații UTILE 9](#_Toc136932489)

[AFIR: Prelungirea sesiunii de primire a proiectelor pentru submăsura 19.1 Sprijin pregătitor 9](#_Toc136932490)

[11 Administrații Bazinale de Apă vor fi dotate cu utilaje și echipamente de monitorizare și intervenție în caz de inundații și poluări accidentale, prin PNRR 9](#_Toc136932491)

[APIA autorizează plățile aferente schemelor de sprijin cuplat în sectorul vegetal – Campania 2022 10](#_Toc136932492)

[POC: Declarație de cheltuieli pentru rambursarea a 36,26 milioane euro, trimisă către Comisia Europeană 11](#_Toc136932493)

[MIPE a făcut plățile pentru programul „Sprijin pentru nou-născuți” 12](#_Toc136932494)

[Cseke Attila: Până în prezent, am semnat peste 1.300 de contracte prin programul „Anghel Saligny" 13](#_Toc136932495)

[MADR: Rată redusă de impozitare a motorinei pentru lucrările în acvacultură 13](#_Toc136932496)

[MIPE a început procesul de semnare a Acordurilor de delegare atribuții privind implementarea Programului Educație și Ocupare și a Programului Incluziune și Demnitate Socială 14](#_Toc136932497)

[Rezultatul procesului de evaluare și selecție a cererilor de finanțare depuse în cadrul competiției de acordare a burselor de cercetare prin programul „Henri Coandă“ 14](#_Toc136932498)

[Consultări publice 15](#_Toc136932499)

[Consultare publică, POAD: Ghid privind acordarea de articole de îmbrăcăminte și încălțăminte, saci de dormit pentru persoanele fără adăpost 15](#_Toc136932500)

[PIDS: Un nou ghid privind asigurarea alimentelor de bază/mese calde pentru persoanele defavorizate, lansat în consultare publică 16](#_Toc136932501)

[OUG pentru acordarea unei prime pentru carieră didactică din învățământul de stat, suportate din fonduri externe nerambursabile, în consultare publică 16](#_Toc136932502)

[PNRR 17](#_Toc136932503)

[PNRR: O nouă actualizare a calendarului estimativ privind lansările de apeluri 17](#_Toc136932504)

[PNRR: Prelungire termenului de depunere pentru apelul privind construcția și dotarea de noi centre educaționale dedicate personalului din sistemul public de sănătate 17](#_Toc136932505)

[PNRR: Modificări la lista cu obiectivele de investiții aprobate pe apelul privind unitățile de asistență medicală ambulatorie 18](#_Toc136932506)

[Apeluri – Finanțări 18](#_Toc136932507)

[Sprijin financiar de peste 16,6 milioane lei pentru crescătorii de animale 18](#_Toc136932508)

[MDLPA: Noi programe de consolidare seismică a spitalelor publice 18](#_Toc136932509)

[MADR: Au fost aprobate plafoanele financiare alocate măsurilor de sprijin cuplat în sectorul vegetal pentru anul de cerere 2022 19](#_Toc136932510)

[Din Actualitatea Europeană 20](#_Toc136932511)

[Relațiile UE-Regatul Unit: UE ia măsuri suplimentare pentru a pune în aplicare Cadrul Windsor 20](#_Toc136932512)

[Consiliul aproape dublează asistența financiară acordată de UE Republicii Moldova, ajungând la un total de 295 de milioane EUR 21](#_Toc136932513)

[EYE 2023: tinerii iau cuvântul un an înainte de alegerile europene 22](#_Toc136932514)

[Inițiativa cetățenească europeană: Comisia decide să înregistreze o inițiativă privind recunoașterea reciprocă a hotărârilor judecătorești definitive în cadrul UE 23](#_Toc136932515)

[Politica în domeniul vizelor. Consolidarea monitorizării regimurilor UE de călătorii fără viză 24](#_Toc136932516)

[Incendii forestiere: UE dublează flota rescEU de stingere a incendiilor pentru vara anului 2023 26](#_Toc136932517)

[Președinta Comisiei Europene Ursula von der Leyen și Înaltul Reprezentant Josep Borrell vor participa la reuniunea Comunității Politice Europene din Republica Moldova 27](#_Toc136932518)

Repere din agenda publică a conducerii Instituţiei Prefectului - Judeţul Hunedoara   
în perioada 29 mai – 2 iunie, 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***29 mai*** |
| *Întâlnire de lucru referitoare la strategia de branding și dezvoltare turistică a Hațegului / Țării Hațegului.* | ***29 mai*** |
| *Participare la festivitatea de decernare a premiilor din cadrul proiectului "Împreună pentru o copilărie în siguranță".* | ***31 mai*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  29 mai – 2 iunie, 2023

**M. Of. nr. 469/29 mai 2023**

* Nr. **510** / **26 Mai 2023**, Guvernul României - Hotărâre pentru aprobarea plafoanelor financiare alocate măsurilor de sprijin cuplat în sectorul vegetal pentru anul de cerere 2022.
* Nr. **1127** / **22 Mai 2023**, Ministerul Transporturilor și Infrastructurii - Ordin pentru modificarea și completarea Reglementărilor privind inspecția tehnică periodică a vehiculelor înmatriculate sau înregistrate în România - RNTR 1, aprobate prin Ordinul ministrului transporturilor, construcțiilor și turismului nr. 2.133/2005.

**M. Of. nr. 470/29 mai 2023**

* Nr. **904** / **15 Mai 2023**, Ministerul Dezvoltării, Lucrărilor Publice și Administrației - Ordin privind modificarea și completarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism, aprobate prin Ordinul viceprim-ministrului, ministrul dezvoltării regionale și administrației publice, nr. 233/2016.
* Nr. **4093** / **27 Aprilie 2023**, Ministerul Educației - Ordin privind acordarea autorizației de funcționare provizorie pentru unitatea de învățământ preuniversitar de stat Școala Gimnazială Sântămăria-Orlea din comuna Sântămăria-Orlea, județul Hunedoara.

**M. Of. nr. 471/29 mai 2023**

* Nr. **148** / **26 Mai 2023**, Parlamentul României - Lege privind aprobarea Ordonanței de urgență a Guvernului nr. 9/2022 pentru stabilirea unor măsuri bugetare în vederea sprijinirii sectorului întreprinderilor mici și mijlocii.
* Nr. **149** / **26 Mai 2023**, Parlamentul României - Lege pentru aprobarea Ordonanței de urgență a Guvernului nr. 30/2019 privind reorganizarea Ministerului Economiei în scopul exercitării drepturilor și îndeplinirii obligațiilor ce decurg din calitatea de acționar a statului la anumiți operatori economici, precum și pentru modificarea unor acte normative.
* Nr. **151** / **26 Mai 2023**, Parlamentul României - Lege pentru aprobarea Ordonanței de urgență a Guvernului nr. 91/2022 privind unele măsuri pentru asigurarea implementării proiectelor contractate în cadrul Programului operațional Competitivitate, apelul 2, acțiunea 2.3.3, din fonduri externe nerambursabile și pentru asigurarea sustenabilității acestora.
* Nr. **152** / **26 Mai 2023**, Parlamentul României - Lege pentru aprobarea Ordonanței de urgență a Guvernului nr. 24/2022 privind aprobarea și finanțarea unor programe de garantare în domenii prioritare pentru economia românească.

**M. Of. nr. 473/29 mai 2023**

* Nr. **145** / **26 Mai 2023**, Parlamentul României - Lege privind aprobarea Ordonanței de urgență a Guvernului nr. 142/2021 pentru modificarea și completarea Ordonanței de urgență a Guvernului nr. 110/2017 privind Programul de susținere a întreprinderilor mici și mijlocii și a întreprinderilor mici cu capitalizare de piață medie - IMM INVEST ROMÂNIA, pentru modificarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19, aprobată prin art. II din Ordonanța de urgență a Guvernului nr. 42/2020, pentru modificarea art. III din Ordonanța de urgență a Guvernului nr. 16/2021 pentru modificarea și completarea Ordonanței de urgență a Guvernului nr. 110/2017 privind Programul de susținere a întreprinderilor mici și mijlocii și a întreprinderilor mici cu capitalizare de piață medie - IMM INVEST ROMÂNIA, precum și pentru modificarea și completarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19, aprobată prin art. II din Ordonanța de urgență a Guvernului nr. 42/2020, precum și pentru modificarea art. 164 alin. (21) și (22) din Legea nr. 53/2003 - Codul muncii.
* Nr. **1517** / **16 Mai 2023**, Ministerul Finanțelor - Ordin privind modificarea și completarea Ordinului ministrului finanțelor publice nr. 517/2016 pentru aprobarea de proceduri aferente unor module care fac parte din procedura de funcționare a sistemului național de raportare - Forexebug.

**M. Of. nr. 474/29 mai 2023**

* Nr. **147** / **26 Mai 2023**, Parlamentul României - Lege privind aprobarea Ordonanței de urgență a Guvernului nr. 9/2023 pentru modificarea și completarea Ordonanței de urgență a Guvernului nr. 49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit și politicii maritime integrate la nivelul Uniunii Europene, precum și a fondurilor alocate de la bugetul de stat pentru perioada de programare 2014-2020 și pentru modificarea și completarea unor acte normative din domeniul garantării, precum și pentru modificarea și completarea Ordonanței de urgență a Guvernului nr. 41/2014 privind înființarea, organizarea și funcționarea Agenției pentru Finanțarea Investițiilor Rurale, prin reorganizarea Agenției de Plăți pentru Dezvoltare Rurală și Pescuit.
* Nr. **1005** / **25 Mai 2023**, Ministerul Dezvoltării, Lucrărilor Publice și Administrației - Ordin pentru modificarea anexei la Ordinul ministrului finanțelor și al ministrului dezvoltării, lucrărilor publice și administrației nr. 999/628/2022 privind aprobarea Procedurii de implementare a Programului GARANT CONSTRUCT și a Schemei de ajutor de stat asociate Programului GARANT CONSTRUCT.
* Nr. **4321** / **29 Mai 2023**, Ministerul Educației - Ordin pentru modificarea Ordinului ministrului educației nr. 5.359/2022 privind aprobarea Calendarului de administrare a evaluărilor naționale la finalul claselor a II-a, a IV-a și a VI-a în anul școlar 2022-2023.

**M. Of. nr. 475/29 mai 2023**

* Nr. **2041** / **25 Mai 2023**, Ministerul Investițiilor și Proiectelor Europene - Ordin pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.
* Nr. **4320** / **26 Mai 2023**, Ministerul Educației - Ordin pentru modificarea anexei nr. 1 la Ordinul ministrului educației, cercetării, tineretului și sportului nr. 5.720/2012 privind organizarea și desfășurarea probelor specifice susținute de elevii secțiilor bilingve francofone în vederea obținerii mențiunii speciale „secție bilingvă francofonă“ pe diploma de bacalaureat.

**M. Of. nr. 478/30 mai 2023**

* Nr. **506** / **24 Mai 2023**, Guvernul României - Hotărâre pentru aprobarea Strategiei naționale privind dezvoltarea pieței de capital din România pentru perioada 2023-2026.

**M. Of. nr. 479/30 mai 2023**

* Nr. **526** / **26 Mai 2023**, Guvernul României - Hotărâre privind aprobarea programului „Gala Cercetării Românești“.
* Nr. **4323** / **29 Mai 2023**, Ministerul Educației - Ordin pentru completarea Ordinului ministrului educației și cercetării nr. 5.460/2020 privind aprobarea Metodologiei de organizare și desfășurare a examenului pentru obținerea atestatului de competență lingvistică pentru absolvenții claselor cu studiu intensiv și bilingv al unei limbi moderne și pentru absolvenții claselor cu predare în limbile minorităților, precum și a atestatului pentru predarea unei limbi moderne la grupe/clase din învățământul preșcolar și primar de către absolvenții claselor cu profil pedagogic, specializarea învățător-educatoare.
* Nr. **4325** / **29 Mai 2023**, Ministerul Educației - Ordin pentru modificarea Ordinului ministrului educației nr. 4.759/2022 privind aprobarea graficului de desfășurare a examenelor de certificare a calificării profesionale a absolvenților din învățământul profesional și tehnic preuniversitar în anul școlar 2022-2023.
* Nr. **4338** / **30 Mai 2023**, Ministerul Educației - Ordin pentru completarea Metodologiei de organizare și desfășurare a examenului de atestare a competențelor profesionale ale absolvenților claselor de matematică-informatică și matematică-informatică, intensiv informatică, aprobată prin Ordinul ministrului educației, cercetării și inovării nr. 4.843/2009.
* Nr. **4339** / **30 Mai 2023**, Ministerul Educației - Ordin pentru completarea Ordinului ministrului educației nr. 3.505/2022 privind structura anului școlar 2022-2023.

**M. Of. nr. 480/31 mai 2023**

* Nr. **197** / **23 Mai 2023**, Ministerul Agriculturii și Dezvoltării Rurale / Nr. **74** / **26 Mai 2023**, Ministerul Afacerilor Interne - Ordin pentru modificarea și completarea Regulamentului privind gestionarea situațiilor de urgență generate de fenomene meteorologice periculoase având ca efect producerea secetei pedologice, aprobat prin Ordinul ministrului agriculturii și dezvoltării rurale și al ministrului afacerilor interne nr. 97/63/2020.
* Nr. **216** / **30 Mai 2023**, Ministerul Agriculturii și Dezvoltării Rurale - Ordin pentru aprobarea cantităților de motorină aferente perioadei 1 ianuarie 2023-31 martie 2023, determinate la plată și nedecontate de către Agenția de Plăți și Intervenție pentru Agricultură, ce beneficiază de ajutor de stat acordat sub formă de rambursare.
* Nr. **4340** / **30 Mai 2023**, Ministerul Educației - Ordin pentru completarea Metodologiei de organizare și desfășurare a examenului de certificare a calificării absolvenților învățământului liceal, filiera vocațională, aprobată prin Ordinul ministrului educației naționale nr. 4.433/2014.

**M. Of. nr. 482/31 mai 2023**

* Nr. **4319** / **26 Mai 2023**, Ministerul Educației - Ordin privind aprobarea Metodologiei-cadru de înscriere a copiilor în unități de învățământ preuniversitar cu personalitate juridică cu grupe de nivel preșcolar și/sau antepreșcolar și în servicii de educație timpurie complementare și a Calendarului înscrierii copiilor antepreșcolari și preșcolari în anul școlar 2023-2024 în unități de învățământ preuniversitar cu personalitate juridică cu grupe de nivel preșcolar și/sau antepreșcolar și în servicii de educație timpurie complementare.

**M. Of. nr. 483/31 mai 2023**

* Nr. **143** / **26 Mai 2023**, Parlamentul României - Lege pentru aprobarea Ordonanței de urgență a Guvernului nr. 173/2022 privind stabilirea unor măsuri necesare pentru îndeplinirea jaloanelor și țintelor din Planul național de redresare și reziliență aferente componentei 10 - Fondul local, componentei 11 - Turism și cultură, componentei 14 - Buna guvernanță și componentei 15 - Educație, precum și pentru completarea unor acte normative
* Nr. **153** / **30 Mai 2023**, Parlamentul României - Lege pentru completarea Legii nr. 360/2002 privind Statutul polițistului.
* Nr. **157** / **30 Mai 2023**, Parlamentul României - Lege privind Ziua Sustenabilității în România (27 octombrie)

**M. Of. nr. 484/31 mai 2023**

* Nr. **156** / **30 Mai 2023**, Parlamentul României - Lege privind organizarea activității de prevenire a separării copilului de familie.

**M. Of. nr. 486/31 mai 2023**

* Nr. **155** / **30 Mai 2023**, Parlamentul României - Lege privind mobilitatea urbană durabilă.
* Nr. **2152** / **30 Mai 2023**, Ministerul Investițiilor și Proiectelor Europene - Ordin pentru modificarea anexei nr. 2 la Ordinul ministrului investițiilor și proiectelor europene nr. 3.237/2022 privind aprobarea modelului de card de energie și a modelului de certificat de validare a datoriei față de asociația de proprietari/locatari.

**M. Of. nr. 487/31 mai 2023**

* Nr. **53** / **1 Iunie 2023**, Guvernul României - Ordonanță de urgență pentru stabilirea unor măsuri privind salarizarea personalului din sistemul național de învățământ de stat.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Comitet Național pentru Situații de Urgență pentru aprobarea Planului Național de Răspuns la Situații de Urgență Nucleară sau Radiologică (PNRSUNR)

Având în vedere solicitarea Comisiei Naționale pentru Controlul Activităților Nucleare pentru aprobarea Planului Național de Răspuns la Situații de Urgență Nucleară sau Radiologică (PNRSUNR), premierul României, Nicolae-Ionel Ciucă, a convocat, în sistem hibrid Comitetul Național pentru Situații de Urgență.

Hotărârea adoptată pentru aprobarea Planului ține cont de rezultatele evaluărilor exercițiilor desfășurate în baza programărilor la nivel național privind testarea Planului de protecție și intervenție în caz de accident nuclear sau urgență radiologică, elaborat în anul 2009.

Planul aprobat astăzi este corelat cu Regulamentul privind gestionarea situațiilor de urgență specifice riscului nuclear sau radiologic, aprobat prin Ordinul ministrului afacerilor interne și al președintelui CNCAN nr. 61/113/2018 și ține cont de aspectele operaționale aprobate în Concepția Națională de Răspuns la Urgențe Radiologice/ Nucleare.

Reamintim faptul că, prin Hotărârea nr. 557/2016 privind managementul tipurilor de risc, sunt finalizate 5 concepții de răspuns în caz de cutremure, epidemii, inundații, accident nuclear și/sau radiologic și incendii de pădure.

Aceste concepții naționale de răspuns au rol în asigurarea conducerii și intervenției operative în cadrul acțiunilor de răspuns și implicit asigură o bună coordonare în vederea diminuării efectelor produse de categoriile de risc cu impact asupra comunităților.

Hotarârea CNSU poate fi consultată atașat.

[**HCNSU nr. 16 din 30.05.2023**](https://gov.ro/fisiere/comunicate_fisiere/HCNSU_nr._16_din_30.05.2023.pdf)

\*

Consultări ale premierului Nicolae-Ionel Ciucă cu reprezentanții Uniunii Sindicale Sanitas

Prim-ministrul Nicolae-Ionel Ciucă și președintele Camerei Deputaților, Marcel Ciolacu, s-au întâlnit, la Palatul Victoria, cu reprezentanții Uniunii Sindicale Sanitas, pentru a dialoga pe tema priorităților de finanțare din sistemul medical.

Principalele priorități asupra cărora au fost agreate soluții vizează deblocarea angajărilor din sistem, eliminarea inechităților și noul sistem de salarizare.

Astfel, prin memorandum promovat de Ministerul Sănătății, Guvernul va aproba deblocarea a 14.000 de posturi din sistemul medical, demers inițiat deja la nivelul sistemului Educației, ambele domenii reprezentând priorități ale Coaliției de Guvernare.

Vor fi alocate finanțările necesare pentru a completa plata voucherele de vacanță pentru toți angajații din sistem.

Pentru acoperirea integrală a majorărilor salariale din sistemul medical, Guvernul va adopta actul normativ prin care se va majora prin aducerea la același nivel maxim a tuturor angajaților care se regăsesc în Anexa 2 la Legea 153/2017, inclusiv personalul din categoria asistenței sociale.

Din perspectiva noii legi a salarizării, vor fi refăcute ierarhizările de personal, pentru a elimina inechitățile și a repoziționa asistenții medicali în viitoarea grilă. Recunoașterea rolului important al asistenților medicali în funcționarea sistemului de sănătate publică se va regăsi în viitorul program de guvernare.

Pentru a asigura continuitatea activității în spitalele din rețeaua CFR care urmează să fie transferate la autoritățile locale, va fi garantată menținerea locurilor de muncă pentru personalul actual și vor fi luate măsuri de creștere a calității serviciilor medicale.

Reprezentanții Guvernului au convenit să finalizeze negocierile pentru noul contract colectiv de muncă.

În cadrul discuțiilor, a fost convenită necesitatea unei mai bune gestionări a situației concediilor medicale.

Dialogul va continua, pentru implementarea soluțiilor necesare pentru a îmbunătăți situația serviciilor oferite de sistemul medical din România.

La întâlnire au mai participat ministrul Sănătății, Alexandru Rafila, secretarul general al Guvernului, Marian Neacșu și consilierul onorific al premierului, doctorul Nelu Tătaru.

\*

Consultări ale premierului Nicolae-Ionel Ciucă cu reprezentanții sindicatelor din Educație

Prim-ministrul Nicolae-Ionel Ciucă s-a întâlnit, la Palatul Victoria, cu reprezentanții liderilor sindicatelor din Educație. În cadrul dialogului, la care a participat și ministrul Educației, doamna Ligia Deca, au fost prezentate măsurile propuse privind majorarea veniturilor personalului din Învățământ.

În privința majorărilor salariale solicitate în cadrul noii grile din viitoarea Lege a salarizării personalului plătit din fonduri publice, premierul Nicolae-Ionel Ciucă a prezentat garanțiile privind confirmarea utilizării ca reper pentru salariul debutantului pentru baza grilei de salarizare din învățământ la nivelul salariului mediu brut pe economie. Astfel, la nivelul coaliției de guvernare, așa cum a fost deja convenit și ulterior prezentat luni, 29 mai a.c., în cadrul întâlnirii liderilor coaliției cu reprezentanții sindicatelor din educație, va fi asumat un acord în acest sens, iar la nivelul Guvernului va fi adoptat un Memorandum ce va fi publicat în Monitorul Oficial al României.

În privința solicitărilor privind majorarea veniturilor din Educație, până la intrarea în vigoare a noii grile, în condițiile în care deja prin măsurile luate la nivelul acestui Guvern toate veniturile personalului din Educație au ajuns la maximul din grilă, au fost consolidate asigurările privind resursele necesare pentru alocarea de sume tranzitorii, astfel încât fiecărui angajat dintre cei aproape 270.000 din categoria personalului didactic și didactic auxiliar să îi fie alocat un venit net de 4.000 de lei, în două tranșe, începând cu luna iunie, iar celor 65.000 din categoria personalului nedidactic, un venit net de 1.500 lei, în două tranșe, începând cu luna iunie.

Aceste măsuri asumate la nivelul Guvernului vin în completarea alocărilor bugetare deja implementate de către actualul Executiv privind majorarea la maximul grilelor prevăzute de Legea 153/2017 întregului personal din Educație, alături de investițiile în infrastructura sistemului de învățământ.

\*

Ajutor umanitar pentru Republica Arabă Siriană

Premierul României, Nicolae-Ionel Ciucă, a convocat astăzi, în sistem hibrid Comitetul Național pentru Situații de Urgență.

În cadrul reuniunii a fost aprobată hotărârea CNSU privind acordarea cu titlu gratuit a unui ajutor umanitar Republicii Arabe Siriene, destinat sprijinirii populației afectate de  cutremurul major produs în data de 06.02.2023 pe teritoriul Republicii Turcia - Regiunea Gaziantep, care a afectat grav și această țară.

Sprijinul se acordă în baza solicitării de asistență umanitară inițiat de Republica Arabă Siriană, prin Mecanismul European de Protecție Civilă.

Ajutorul constă în bunuri de strictă necesitate – alimente, dispozitive medicale și articole pentru adăpostire. Acestea sunt oferite de către statul român prin Administrația Națională a Rezervelor de Stat și Probleme Speciale, respectiv, Patriarhia Română.

Detaliile privind efectuarea transportului bunurilor se stabilesc între Departamentul pentru Situații de Urgență și Comisia Europeană, iar transportul se va realiza pe cale aeriană cu sprijinul logistic al Ministerului Apărării Naționale.

Hotărârea CNSU și anexele aferente pot fi consultate atașat.

[**HCNSU nr. 15 din 29.05.2023**](https://gov.ro/fisiere/stiri_fisiere/HCNSU_nr._15_din_29.05.2023.pdf)

[**Anexa 1 HCNSU**](https://gov.ro/fisiere/stiri_fisiere/Anexa_1_HCNSU.pdf)

[**Anexa 2 HCNSU**](https://gov.ro/fisiere/stiri_fisiere/Anexa_2_HCNSU.pdf)

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

AFIR: Prelungirea sesiunii de primire a proiectelor pentru submăsura 19.1 Sprijin pregătitor

Agenția pentru Finanțarea Investițiilor Rurale (AFIR) a anunțat prelungirea sesiunii de depunere a Cererilor de finanțare în cadrul submăsurii 19.1 „Sprijin pregătitor” din cadrul PNDR 2014 - 2020, până la data de **18 iunie 2023, ora 24:00.**

Sursa: AFIR

\*

11 Administrații Bazinale de Apă vor fi dotate cu utilaje și echipamente de monitorizare și intervenție în caz de inundații și poluări accidentale, prin PNRR

La propunerea Ministerului Mediului, Apelor și Pădurilor, a fost aprobată în ședința de Guvern de vineri, 26 mai 2023, Hotărârea de Guvern prin care se alocă fonduri în valoare de 41,65 milioane de euro pentru dotarea celor 11 Administrații Bazinale de Apă din subordinea Administrației Naționale „Apele Române” (ANAR). Acestea vor primi utilaje și echipamente (inclusiv drone cu senzori) de monitorizare și intervenție în caz de inundații, poluări și accidente la lucrările hidrotehnice.

Astfel, pentru cele 11 Administrații Bazinale de Apă (ABA: Crișuri, Someș-Tisa, Mureș, Banat, Jiu, Argeș-Vedea, Olt, Buzău-Ialomița, Dobrogea-Litoral, Siret, Prut-Bârlad), ANAR va achiziționa din fonduri rambursabile PNRR atât echipamente de investigare și monitorizare a stării infrastructurii de apărare, cât și vehicule pentru intervenții în situații de urgență.

Investițiile în echipamente de investigare și monitorizare a stării infrastructurii de apărare vizează achiziția de drone cu senzori LIDAR/FLIR, fotograme, MULTISPECTRU și alți senzori, echipament pentru tomografia digurilor - geoelectrorezistente/georadar. Investigațiile tomografice reprezintă un suport modern în completarea datelor, putând fi astfel evidențiate zonele geologic sensibile ale infrastructurii, imposibil de determinat numai prin metode vizuale.

Dronele vor fi echipate cu senzori specializați pentru aplicații atât operative, cât și de studiu și vor fi folosite în intervenții în caz inundații și poluări accidentale, dar pentru exploatarea, supravegherea construcțiilor hidrotehnice, precum și pentru  îmbunătățirea datelor suport.

De asemenea, vor fi achiziționate vehicule pentru intervenții în situații de urgență (cu utilaje pentru acces și intervenție în teren accidentat, șenilate amfibii pentru acces și transportul sacilor/digurilor mobile în zone greu accesibile).

Lucrările principale vizate sunt: intervenții terasiere rapide pe zonele înmlăștinite sau eutrofizate, colmatate, întreținerea și curățarea albiilor, șenalelor de tranzit a debitelor, a canalelor de orice fel, a lacurilor, a malurilor, iazurilor etc., dragări mecanice (sau chiar dragări în tehnologii mixte de dragare, cu cap absorbant - tăietor rotativ, dacă se achiziționează echipamentele adiționale corespunzătoare), decolmatări locale ale râurilor și lacurilor/acumulărilor, destufizarea, îndepărtarea plaurilor, lăstărișului și vegetației acvatice, de orice fel.

Alte investiții vizează achiziția de echipamente hardware și software necesare pentru procesarea, stocarea și analiza datelor culese de echipamentele de investigare și monitorizare a stării infrastructurii de apărare, dar și modernizarea serverelor și echipamentelor de comunicații de date.

Dotarea cu echipamente pentru prospecțiuni geofizice, inclusiv pregătirea personalului pentru folosirea și interpretarea datelor, vor contribui la îmbunătățirea capacității tehnice de reacție ale echipelor de intervenție ale Administrației Naționale „Apele Române”, respectiv ale Administrațiilor Bazinale de Apă în caz de inundații, poluări sau accidente la lucrările hidrotehnice. În același timp, achiziția acestor echipamente constituie un pas important pentru implementarea la scară națională a proiectului de digitalizare a informațiilor de gospodărire a apelor prin:

* Completarea informațiilor pentru zone care necesită un grad de detaliere mai mare, greu accesibile care nu pot fi acoperite prin informațiile satelitare;
* Oferă suport pentru programare judicioasă a lucrărilor de întreținere și reparații, precum și pentru prioritizarea investițiilor;
* Îmbunătățirea și scurtarea timpilor de intervenție.

Proiectul „Dotarea adecvată a Administrațiilor Bazinale pentru monitorizarea infrastructurii, prevenirea și gestionarea situațiilor de urgență” este propus spre finanțare în cadrul Planului Național de Redresare și Reziliență 2020 – 2026, Pilonul I „Tranziția Verde”, Componenta „C1. MANAGEMENTUL APEI” – Investiția ”I5.

Valoarea eligibilă a proiectului finanțat din fonduri din împrumut rambursabil acordat României în cadrul PNRR este de aproximativ 174,3 milioane lei, reprezentând contravaloarea a 35 milioane euro (fără TVA).

Termenul de finalizare a investiției (conform contractului de finanțare) este 30 septembrie 2023.

Sursa: MMAP

\*

APIA autorizează plățile aferente schemelor de sprijin cuplat în sectorul vegetal – Campania 2022

Agenția de Plăți și Intervenție pentru Agricultură (APIA) a anunțat luni, 29 mai 2023, faptul că a demarat autorizarea la plată a schemelor de sprijin cuplat în sectorul vegetal Campania 2022.

Potrivit art.1, alin (5) din Hotărârea de Guvern nr. 510 din 26 mai 2023 pentru aprobarea plafoanelor financiare alocate măsurilor de sprijin cuplat în sectorul vegetal pentru anul de cerere 2022 – „Cuantumul pentru fiecare măsură de sprijin cuplat în sectorul vegetal se calculează de către APIA, prin raportarea plafoanelor financiare prevăzute în legislație la suprafețele eligibile pentru anul 2022”, au rezultat următoarele cuantumuri:

|  |  |  |
| --- | --- | --- |
| **Schema de plată** | **Plafoane financiare**  **(euro/ha)** | **Cuantum (euro/ha)** |
| Sprijin cuplat în sectorul vegetal – **soia** | 33.892.000 | 262,0056 |
| Sprijin cuplat în sectorul vegetal – **lucernă** | 17.215.000 | 107,5967 |
| Sprijin cuplat în sectorul vegetal – leguminoase boabe pentru industrializare/procesare: **mazăre boabe și fasole boabe** | 450.000 | 168,5020 |
| Sprijin cuplat în sectorul vegetal –**cânepă pentru ulei și/sau fibră** | 90.000 | 724,6376 |
| Sprijin cuplat în sectorul vegetal – **orez** | 4.953.000 | 1.387,4299 |
| Sprijin cuplat în sectorul vegetal – **sămânță de cartof** | 844.200 | 1.072,6129 |
| Sprijin cuplat în sectorul vegetal – **hamei** | 132.980 | 521,4492 |
| Sprijin cuplat în sectorul vegetal – **sfeclă de zahăr** | 18.898.500 | 2.250,6198 |
| Sprijin cuplat în sectorul vegetal – **tomate pentru industrializare cultivate în câmp** | 1.150.274 | 1.755,2056 |
| Sprijin cuplat în sectorul vegetal – **castraveți pentru industrializare cultivați în câmp** | 54.490 | 806,4229 |
| Sprijin cuplat în sectorul vegetal – legume cultivate în sere și solarii: **tomate pentru consum în stare proaspătă, castraveți pentru consum în stare proaspătă și/sau pentru industrializare, ardei, varză și vinete pentru consum în stare proaspătă** | 8.788.873 | 3.676,8911 |
| Sprijin cuplat în sectorul vegetal – fructe destinate industrializării: **prune, mere, cireșe, vișine, caise și zarzăre** | 517.500 | 225,1615 |
| Sprijin cuplat în sectorul vegetal –**cartof timpuriu pentru industrializare** | 4.422.373 | 987,0442 |

Plățile pentru schemele de sprijin cuplat în sectorul vegetal se fac în lei, la cursul de schimb de 4,9490 lei pentru un euro, stabilit de Banca Centrală Europeană la data de 30 septembrie 2022 și publicat în Jurnalul Oficial al Uniunii Europene, seria C, nr. 379 din 3 octombrie 2022.

Sursa: APIA

\*

POC: Declarație de cheltuieli pentru rambursarea a 36,26 milioane euro, trimisă către Comisia Europeană

 Ministerul Investițiilor și Proiectelor Europene, prin Autoritatea de Management pentru Programul Operațional Competitivitate, a transmis săptămâna trecută Autorității de Certificare și Plată, din cadrul Ministerului Finanțelor, spre certificare și rambursare, declarația de cheltuieli 48, în valoare de 179,11 milioane lei, echivalentul a 36,26 milioane euro.

Prima declarație de cheltuieli aferentă programului a fost depusă în septembrie 2017. Până în prezent, pentru proiectele derulate prin acest program operațional, Comisia Europeană a rambursat României peste 1,28 miliarde euro, din totalul de 1,59 miliarde euro transmise spre decontare. O sumă de 739,78 milioane euro a făcut obiectul cererilor trimise după 01 iulie 2022, din care 200,30 milioane euro au fost transmise spre decontare în acest an.

Potrivit comunicatului oficial, de la rata de certificare de 35,73% din data de la sfârșitul lunii iulie 2022, astăzi s-a ajuns la o rată de 66,82%. Concomitent, de la rata efectivă de absorbție de 25,59% finalul lunii iulie 2022 a ajuns la 60,14%, ceea ce ne dă încredere că până la sfârșitul anului 2023 ne putem apropia de ținta dorită de 100%.

Sumele din aceste declarații transmise pentru rambursare reprezintă cheltuieli eligibile efectuate din fonduri europene în cadrul proiectelor derulate prin Programul Operațional Competitivitate.

Sursa: MIPE

\*

MIPE a făcut plățile pentru programul „Sprijin pentru nou-născuți”

Ministerul Investițiilor și Proiectelor Europene a efectuat luni, 29 mai 2023, plățile aferente trusourilor pentru nou-născuți pentru un număr total de aproximativ 10.000 beneficiari cupluri mamă – copil din toată țara, sumele urmând a fi virate pe cardurile beneficiarilor în cursul zilelor viitoare.

Ajutorul este finanțat prin Programul Operațional Ajutorarea Persoanelor Dezavantajate și are un buget total de 12 milioane euro.

„Prin Programul Operațional Ajutorarea Persoanelor Defavorizate (POAD) am acordat sprijin pentru aproximativ 4 milioane de persoane vulnerabile din România, fie sub formă de carduri sociale pentru alimente, carduri de energie, pachete cu alimente sau vouchere educaționale. Astăzi am virat banii pentru peste 10.000 de trusouri destinate mamelor cu nou-născuți, iar în câteva zile cei 2.000 vor ajunge pe cardurile beneficiarilor. Pentru că mamele au nevoie de sprijin emoțional și fizic în primele luni de la nașterea copilului, care necesită multă atenție și grijă, iar temerile de ordin financiar ar trebui să fie ultima lor precopare. Sunt bani care asigură tinerelor mame produsele de bază pentru îngrijirea copiilor precum îmbrăcăminte, produse de igienă și lapte praf, acestea pot fi achiziționate din unitățile partenere în program. Prin Programul Incluziune și Demnitate Socială 2021 – 2027, bugetul destinat măsurilor dedicate mamelor și copiilor în situații dificile este de 450 de milioane de euro și cuprinde, pe lângă sprijinul material direct precum sumele pentru trusoul nou născutului, și alte tipuri de intervenții precum creșterea oportunităților pe piața muncii pentru femei, finanțarea cursurilor de recalificare, decontarea costurilor de transport, rechizite, hrană, îmbrăcăminte și încălțăminte pentru cei mici”, a declarat ministrul Marcel Boloș.

**În perioada 2024 – 2027, bugetul total destinat cuplurilor mamă – nou născut este de 120 milioane euro**

Valoarea nominală a unui tichet social pe suport electronic pentru nou-născuți este de 2.000 de lei și se acordă mamelor care au născut începând cu anul 2022, dar nu mai târziu de trei luni de la nașterea copilului, dacă sunt se încadrează în următoarele categorii:

* Mame care beneficiază de venit minim garantat prin dispoziție scrisă a primarului;
* Mame care fac parte din familii beneficiare de alocație pentru susținerea familiei;
* Mame aflate în situații de risc;
* Victime ale calamităților, ale violenței domestice, persoane dependente și altele asemenea și/sau care se află în situații deosebite de vulnerabilitate;
* Mame care nu dețin acte de identitate și nu pot accede la drepturile civile;
* Mame minore.

Lista destinatarilor finali pentru fiecare localitate este întocmită de serviciul public de asistență socială și trimise instituției prefectului, care centralizează listele la nivelul fiecărui județ, iar tichetele sociale pe suport electronic pentru nou-născuți se emit de către unitățile autorizate de Ministerul Finanțelor și pot fi utilizate numai pentru achiziționarea produselor de îngrijire pentru nou-născuți, în rețeaua unităților afiliate programului, în termen de șase luni de la data emiterii acestuia.

Pot fi achiziționate, prin intermediul acestor tichetele electronice, produse precum: îmbrăcăminte, lenjerie, sac de dormit, scutece, produse pentru igienă (șampon, săpun, unguent), comprese sterile, termometru, lapte praf de la de la comercianţii parteneri Edenred, compania care a câștigat procedura de achiziție publică pentru furnizarea cardurilor pe care se încarcă sprijinul.

Conform listelor transmise de autoritățile locale, județele cu cei mai mulți beneficiari (cupluri mamă – copil) ai ajutorului de 2.000 lei pentru trusouri sunt Bacău, Suceava și Iași.

**Sprijinul de 2.000 de lei, acordat până în 2027**

În perioada 2024 – 2027, tichetele sociale destinate mamelor cu nou născuți vor fi finanțate prin Programul Incluziune și Demnitate Socială, bugetul total dedicat acestei măsuri fiind de 120 milioane euro. Valoarea tichetului va fi în continuare de 2000 de lei și se va acorda într-o tranșă unică pentru fiecare nou-născut, pe o perioadă de 4 ani (2024-2027).

Alte forme de sprijin destinate mamelor și copiilor din medii defavorizate, în perioada 2021 – 2027 sunt:

* Servicii de consiliere și sprijin material adresat copiilor aflați în situații de vulnerabilitate, cu o finanțare totală de 160 milioane de euro incluzând aici acoperirea costurilor de transport, rechizite, hrană pentru îmbrăcăminte și încălțăminte, activități educative, activități de prevenire si combatere a comportamentelor negative;
* Măsuri pentru sprijinirea ocupării în rândul mamelor, printre care amenajarea unor spații destinate supravegherii și îngrijirii copiilor cu vârstă preșcolară sau pentru crearea de parteneriate cu entități specializate care oferă servicii de îngrijire copii, precum și pentru utilizarea unor forme de muncă noi sau flexibile, consiliere vocațională, acompaniere în vederea inserției socio-profesionale – bugetul total alocat fiind de 41 milioane de euro;
* Măsuri cu o alocare totală de 80 milioane de euro destinate familiilor monoparentale;
* Sprijin pentru mamele din comunitățile de romi, bugetul destinat acestora fiind de 44 milioane de euro.

Sursa: MIPE

\*

Cseke Attila: Până în prezent, am semnat peste 1.300 de contracte prin programul „Anghel Saligny"

 Cseke Attila, ministrul Dezvoltării, Lucrărilor Publice și Administrației, a semnat vineri, 26 mai 2023, 66 de noi contracte de finanțare prin Programul Național de Investiții „Anghel Saligny”, în valoare totală de 726.148.460,22 de lei.

Contractele semnate vizează reabilitarea şi modernizarea străzilor și a drumurilor de interes local, înființarea sau extinderea sistemelor de alimentare cu apă, a rețelelor de canalizare menajeră și a stațiilor de tratare a apei, amenajarea căilor de acces pietonal și a trotuarelor, precum și construirea sau refacerea unor poduri.

Cu aceste proiecte, numărul contractelor semnate, până în prezent, în cadrul Programului Național de Investiții „Anghel Saligny”, se ridică la 1.307, în valoare totală de 14.690.976.658,55 de lei.

**Documente**

[Lista contractelor semnate.xlsx](https://www.fonduri-structurale.ro/descarca-document/64357)

Sursa: MDLPA

\*

MADR: Rată redusă de impozitare a motorinei pentru lucrările în acvacultură

 În Ședința de Guvern din 26 mai 2023 a fost aprobată o Hotărâre prin care se instituie o schemă de ajutor de stat pentru reducerea accizei la motorina utilizată în acvacultură. Valoarea totală a schemei de ajutor de stat pentru perioada 2023-2025 este de 3.000.000 lei și se acordă de la bugetul de stat, prin bugetul Ministerului Agriculturii şi Dezvoltării Rurale (MADR).

Astfel, se va aplica o rată redusă de impozitare a motorinei utilizată la efectuarea lucrărilor în acvacultură, precum transportul materialului piscicol, a puietului în diferite stadii de dezvoltare, a reproducătorilor, a peştelui de consum, a materiilor prime și alte materiale în interiorul fermei, pentru realizarea de lucrări agricole în ferme de acvacultură pe cuvetele heleșteielor, pomparea apei cu motopompe, destufizare etc.

Beneficiarii schemei sunt întreprinderile mici şi mijlocii care îşi desfăşoară activitatea în acvacultură, respectiv:

* persoane fizice autorizate, întreprinderile individuale şi întreprinderile familiale, constituite potrivit prevederilor Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr. 182/2016 cu modificările și completarile ulterioare;
* persoane juridice.

Potrivit comunicatului oficial, prin intermediul acestui act normativ se asigură condițiile pentru diminuarea efectivă a costurilor de producție, ceea ce stimulează desfășurarea activității de acvacultură în condițiile concurențiale de pe piața produselor de pește din Uniunea Europeană.

Sursa: MADR

\*

MIPE a început procesul de semnare a Acordurilor de delegare atribuții privind implementarea Programului Educație și Ocupare și a Programului Incluziune și Demnitate Socială

 Ministerul Investițiilor și Proiectelor Europene a demarat procesul de semnare a Acordurilor de delegare atribuții privind implementarea Programului Educație și Ocupare 2021 – 2027 (PEO) și a Programului Incluziune și Demnitate Socială 2021 – 2027 (PIDS) în România, în temeiul art. 71 alin. 3 din Regulamentul (UE) 1060/2021.

Primele șase acorduri de delegare atribuții au fost încheiate cu Organismele intermediare regionale pentru Programe europene capital uman (OIR PECU) din cadrul Ministerului Investițiilor și Proiectelor Europene, respectiv cu OIR PECU București-Ilfov, OIR PECU Sud-Muntenia, OIR  PECU Vest, OIR PECU Nord-Est, OIR PECU Nord-Vest, OIR PECU Sud-Est.

Acordurile stabilesc atribuțiile delegate Organismelor Intermediare de către Autoritatea de Management pentru PEO și PIDS pentru prioritățile din cadrul programelor, precum şi drepturile şi obligaţiile părţilor.

Semnarea acordurilor de delegare va asigura o bună implementare în România a celor două programe – Educație și Ocupare, cu un buget de circa 4,3 miliarde de euro care vor fi utilizați pentru a continua investițiile pe piața muncii din România și respectiv Incluziune și Demnitate Socială, cu un buget de 4,15 miliarde de euro care sunt alocați pentru a oferi ajutor unor grupuri vulnerabile și celor mai defavorizați cetățeni ai României.

Acordurile de delegare atribuții cu Organismele Intermediare Regionale au fost încheiate pentru toată perioada de implementare a PEO și PIDS, precum şi pentru o perioadă de 5 ani de la data închiderii oficiale a celor două programe.

Sursa: MIPE

\*

Rezultatul procesului de evaluare și selecție a cererilor de finanțare depuse în cadrul competiției de acordare a burselor de cercetare prin programul „Henri Coandă“

 Ministerul Cercetării, Inovării și Digitalizării a publicat ieri, 29 mai 2023, ca urmare a procesului de evaluare științifică și selecție a cererilor de finanțare pentru acordarea Burselor de Cercetare din cadrul programului „Henri Coandă“, lista cererilor de finanțare cu calificativul obținut.

Potrivit comunicatului oficial, în elaborarea prezentei liste s-a ținut cont de dispozițiile din HG nr. 1432/2022, raportat la dispozițiile art. 10 și 11 din Normele metodologice de acordare a finanțării burselor de cercetare, tipurile de cheltuieli eligibile, precum și modelele documentelor necesare depunerii, contractării și monitorizării burselor de cercetare prin Programul „Henri Coandă”, aprobate prin OMCID nr. 20.319 din 1 martie 2023, publicat în Monitorul Oficial al României, Partea I, nr. 195 din 8 martie 2023.

Lista cererilor de finanțare este disponibilă [***aici***](https://www.google.com/url?q=https://mcid.gov.ro/rezultatul-procesului-de-evaluare-si-selectie-a-cererilor-de-finantare-depuse-in-cadrul-competitiei-de-acordare-a-burselor-de-cercetare-prin-programul-henri-coanda-11571/&sa=D&source=docs&ust=1685441226356010&usg=AOvVaw3HlCv8SN6krK2nKSbkKA8Z).

Conform art. 11, lit. (7) din Normele metodologice mai sus menționate:

“(7) Sunt declarate câștigătoare primele 20 de proiecte, în ordinea descrescătoare a punctajului obținut. Pragul minim este de 70 de puncte din 100”.

Contestațiile pot fi depuse prin e-mail, în termen de 3 zile lucrătoare de la data publicării rezultatelor evaluării, conform calendarului competițional, la adresa bursePHC@research.gov.ro.

Sursa: MCID

🏵🏵🏵

Consultări publice

Consultare publică, POAD: Ghid privind acordarea de articole de îmbrăcăminte și încălțăminte, saci de dormit pentru persoanele fără adăpost

Autoritatea de Management pentru Programul Operațional de Ajutorare a Persoanelor Dezavantajate (POAD) 2014-2020 din cadrul Ministerului Investițiilor și Proiectelor Europene a lansat marți, 30 mai 2023, în consultare publică **Ghidul Solicitantului Condiții Specifice „Acordarea de articole de îmbrăcăminte și încălțăminte, saci de dormit pentru persoanele fără adăpost”**,  apel competitiv, Măsura  P2.3 – precaritate materială de bază (lipsa articolelor de îmbrăcăminte și încălțăminte, saci de dormit etc.) din POAD.

**Solicitanți/ parteneri eligibili** sunt **ONG-urile**acreditate ca furnizori de servicii sociale singure **sau în parteneriat cu instituții publice centrale și/sau locale, județene și/sau regionale**, în calitate de organizații partenere în baza unor acorduri de colaborare.

În cadrul celor opt apeluri de proiecte competitive **alocarea totală**eligibilă este de **6.000.000,00 euro**(contribuția FEAD + contribuția națională). Alocarea stabilită la nivelul fiecărui apel de proiecte regional este următoarea:

* București-Ilfov: 1.404.000,00 euro;
* Nord-Vest: 1.098.000,00 euro;
* Vest: 588.000,00 euro;
* Centru: 576.000,00 euro;
* Nord-Est: 583.800,00 euro;
* Sud-Est: 583.800,00 euro;
* Sud-Muntenia: 583.200,00;
* Sud-Vest Oltenia 583.200,00.

**Activități eligibile:**

* Achiziția și transportul produselor, respectiv a articolelor de îmbrăcăminte, încălțăminte și sacilor de dormit – activitate realizată de ONG-ul beneficiar al contractului de finanțare;
* Depozitarea în condiții de siguranță şi igienă a produselor – activitate realizată de către ONG-ul beneficiar al contractului de finanțare și/sau de către organizațiile partenere;
* Distribuirea produselor - activitate realizată la sediul ONG/organizației partenere și/sau în teritoriu, acolo unde se află grupul țintă (intervenție rapidă);
* Alte activități de sprijin destinate grupului țintă: măsurile auxiliare, care vor fi asigurate în cadrul procesului de distribuire de către ONG-ul beneficiar al contractului de finanțare și/sau de către organizațiile partenere. Acestea pot include: consiliere privind inserția socială, sănătate, igienă, educație, acte de identitate etc.

**Propunerile și observațiile** pot fi transmise pe adresa de email consultare.poad@mfe.gov.ro până la data de**09.06.2023.**

[***Descarcă***](https://www.fonduri-structurale.ro/descarca-document/64378) documentele

Sursa: MIPE

\*

PIDS: Un nou ghid privind asigurarea alimentelor de bază/mese calde pentru persoanele defavorizate, lansat în consultare publică

Autoritatea de Management pentru Programul Incluziune și Demnitate Socială 2021-2027 din cadrul Ministerului Investițiilor și Proiectelor Europene a lansat marți, 30 mai 2023, în consultare publică **Ghidul Solicitantului Condiții Specifice „Sprijin pentru persoanele defavorizate în vederea asigurării alimentelor de bază/mese calde”.**

**Solicitant eligibil** în cadrul acestei cereri de propuneri de proiecte este **Ministerul Investițiilor și Proiectelor Europene**, prin structura de specialitate cu rol de beneficiar al finanţării nerambursabile aferente Programului Incluziune şi Demnitate Socială desemnată potrivit OUG 63/2022.

**Bugetul** alocat este de **570.930.000,00 euro.**

**Activități eligibile**:

* Stabilirea numărului de persoane aparținând grupului țintă eligibil - activitate preliminară depunerii cererii de finanțare în cadrul prezentului apel;
* Operaționalizarea serviciilor privind emiterea/alimentarea tichetelor sociale pe suport electronic pentru produse alimentare și mese calde pentru grupul țintă eligibil;
* Distribuirea tichetelor sociale nou emise pe suport electronic pentru produse alimentare și mese calde către destinatarii finali;
* Furnizarea produselor alimentare și a meselor calde către destinatarii finali, prin acceptarea de tichete sociale pe suport electronic pentru produse alimentare și mese calde;
* Activități de informare și conștientizare a grupului țintă asupra sprijinului pe care UE și Guvernul României îl acordă prin acest program;
* Alte activități de sprijin destinate grupului țintă.

**Propunerile și observațiile** pot fi transmise pe adresa de email consultare.poids@mfe.gov.ro până la data de **22.06.2023**.

[***Descarcă***](https://www.fonduri-structurale.ro/descarca-document/64377)documentele

[GS PIDS Sprijin pentru persoanele defavorizate în vederea asigurarii alimentelor de baza.zip](https://www.fonduri-structurale.ro/descarca-document/64377)

Sursa: MIPE

\*

OUG pentru acordarea unei prime pentru carieră didactică din învățământul de stat, suportate din fonduri externe nerambursabile, în consultare publică

 Ministerul Investițiilor și Proiectelor Europene a lansat duminică, 28 mai 2023, în consultare publică Ordonanța de Urgență privind unele măsuri pentru acordarea unei prime pentru carieră didactică din învățământul de stat, suportate din fonduri externe nerambursabile, precum și pentru completarea Ordonanței de urgență a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative.

Potrivit notei de fundamentare, proiectul de act normativ propune stabilirea cadrului legal în vederea acordării unei măsuri de susținere, denumită **primă de carieră didactică**pentru personalul din învățământul preuniversitar, respectiv cadrele didactice, didactice auxiliare din învățământul preuniversitar de stat, aflate în activitate, în anul școlar 2022-2023 precum și pentru personalul didactic din sistemul de învățământ universitar, cu gradul științific de șef de lucrări/lector sau asistent universitar aflat în activitate în anul școlar 2022-2023.

Prima de carieră didactică constă în acordarea unui măsuri de susținere a activității didactice pe suport electronic pentru cursuri de specialitate și cheltuieli asimilate acestora, echipamente IT și alte echipamente didactice de tehnologia informației asimilate, pentru achiziția de cărți de specialitate, inclusiv pentru acoperirea unor nevoi personale în limita unui procent de 30% pentru personalul din învățământul preuniversitar, respectiv cadrele didactice, didactice auxiliare din învățământul preuniversitar de stat, aflate în activitate, în anul școlar 2022-2023 precum și pentru personalul didactic din sistemul de învățământ universitar, cu gradul științific de șef de lucrări/lector sau asistent universitar aflat în activitate în anul școlar 2022-2023.

Prima de carieră didactică este suportată din fonduri externe nerambursabile în cadrul Programului Educație și Ocupare 2021-2027, cu respectarea regulilor de eligibilitate aplicabile şi în limita sumelor alocate cu această destinaţie. Aceasta are o valoare nominală de 1.500 lei și  se acordă într-o singură tranșă, respectiv în luna octombrie 2023 și va putea fi utilizat în anul școlar/universitar 2023 -2024.

De asemenea, prin prezentul act normativ se propune acordarea unei **prime de compensare a creșterilor salariale.** Acordarea primei de compensare a creșterilor salariale se va realiza prin completarea completarea Art. III din Ordonanța de urgență a Guvernului nr. 168 /2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu cinci noi alienate, care vizează următoarele - personalul didactic și didactic auxiliar din învațământul preuniversitar de stat, aflat în activitate în anul școlar 2022-2023, va primi o primă de compensare salarială în cuantum net de 1000 lei. Prima de compensare salarială se acordă în luna iunie 2023.

Pentru personalul nedidactic din învățământul de stat, aflat în activitate în anul școlar/universitar 2022-2023 se acordă o primă de compensare salarială în valoare de 1000 lei. Prima de compensare salarială se acordă în două tranșe egale, respectiv în lunile iunie 2023 și septembrie 2023.

Propunerile și observațiile referitoare la proiectul de act normativ supus dezbaterii pot fi transmise la adresa de e-mail cabinet.pocu@mfe.gov.ro, în termen de 10 zile.

**Documente**

[OUG prima de cariera didactica si prima de compensare salariala.zip](https://www.fonduri-structurale.ro/descarca-document/64355)

Sursa: MIPE

🏵🏵🏵

PNRR

PNRR: O nouă actualizare a calendarului estimativ privind lansările de apeluri

 Ministerul Investițiilor și Proiectelor Europene a publicat marți, 30 mai 2023, Calendarul apelurilor PNRR, actualizat la data de 18 mai 2023.

[***Descarcă***](https://www.fonduri-structurale.ro/descarca-document/64373) documentul

**Documente**

[Calendarul apelurilor actualizat la data de 18.05.2023.xlsx](https://www.fonduri-structurale.ro/descarca-document/64373)

Sursa: MIPE

\*

PNRR: Prelungire termenului de depunere pentru apelul privind construcția și dotarea de noi centre educaționale dedicate personalului din sistemul public de sănătate

 Ministerul Sănătății a publicat luni, 29 mai 2023,***Instrucțiunea Nr.1*** privind prelungirea termenului de depunere pentru Reforma 3 - Dezvoltarea capacității pentru managementul serviciilor de sănătate și managementul resurselor umane din sănătate, Subreforma R3.1.: Reforma managementului serviciilor de sănătate din cadrul Componentei 12 – Sănătate.

**Noul termen limită de depunere este 23 iunie, ora 16:00.**

Pentru mai multe detalii referitoare la acest apel click [***aici***](https://www.fonduri-structurale.ro/stiri/31420/pnrr-s-a-lansat-apelul-privind-constructia-si-dotarea-de-noi-centre-educationale-dedicate-personalului-din-sistemul-public-de-sanatate).

**Documente**

[Instructiune\_Nr.1\_\_\_29\_mai\_2023\_\_\_Prelungire\_Termen\_Reforma\_3.pdf](https://www.fonduri-structurale.ro/descarca-document/64362)

Sursa: Ministerul Sănătății

\*

PNRR: Modificări la lista cu obiectivele de investiții aprobate pe apelul privind unitățile de asistență medicală ambulatorie

 Direcția Generală Implementare și Monitorizare Proiecte - Direcția de Implementare și Monitorizare a Planului Național de Redresare și Reziliență a publicat o erată privind modificarea listei cu obiectivele de investiții aprobate pentru finanțare prin PNRR, pilonul V: Sănătate și reziliența instituțională, Componenta C12-Sănătate, Investiția l.Dezvoltarea infrastructurii medicale prespitalicesti, Investiția specifică 11.3. Unități de asistență medicală ambulatorie.

Potrivit documentului, se modifică pozițiile 4, 13, 30 și 39.

**Documente**

[Erata\_ordin\_256\_02.02.2023\_JdNMdrL.pdf](https://www.fonduri-structurale.ro/descarca-document/64353)

Sursa: Ministerul Sănătății

🏵🏵🏵

Apeluri – Finanțări

Sprijin financiar de peste 16,6 milioane lei pentru crescătorii de animale

 Ministerul Agriculturii și Dezvoltării Rurale (MADR), prin Agenția de Plăți şi Intervenție pentru Agricultură (APIA), efectuează plata ajutorului de stat în sectorul creșterii animalelor, solicitat prin cererile de plată aferente serviciilor prestate în luna martie/ trimestrul I 2023.

Suma autorizată la plată este în valoare de 16.666.375,85 lei și se acordă de la bugetul de stat, prin bugetul Ministerului Agriculturii și Dezvoltării Rurale, pentru solicitanții care au accesat această formă de ajutor de stat în conformitate cu prevederile Hotărârii de Guvern nr.1179/2014 privind instituirea unei scheme de ajutor de stat în sectorul creșterii animalelor, cu modificările şi completările ulterioare.

Sursa: APIA

\*

MDLPA: Noi programe de consolidare seismică a spitalelor publice

Guvernul României a aprobat, vineri, 26 mai 2023, la propunerea Ministerului Dezvoltării, **Programul național de investiții pentru consolidarea spitalelor „Mihail Cantacuzino”** și **Programul național de expertizare a clădirilor publice cu risc seismic din sistemele de sănătate și de învățământ**.

După aprobarea programului național de investiții „Școli sigure și sănătoase”, care vizează clădirile în care-și desfășoară activitatea instituțiile de învățământ preuniversitar de stat, prin acest act normativ sunt avute în vedere clădirile spitalelor publice și alte clădiri din sistemul de sănătate, parte a infrastructurii critice – a anunțat ministrul Cseke Attila.

Programul național de investiții pentru consolidarea spitalelor „Mihail Cantacuzino” va asigura finanțarea de la bugetul de stat a tuturor lucrărilor de intervenții necesare asupra unei clădiri, respectiv: consolidarea seismică, reabilitarea, modernizarea, creșterea performanței energetice, lucrări de demolare parțială sau totală și realizarea unor clădiri noi, lucrări conexe, precum securitate la incendiu, lucrările de instalații aferente construcției, inclusiv instalații de fluide medicale, igienă, sănătate și mediu înconjurător, siguranță și accesibilitate în exploatare, protecție împotriva zgomotului și utilizare sustenabilă a resurselor naturale. Clădirile vizate sunt cele încadrate prin raport de expertiză în clasa de risc seismic RsI.

Un important factor care va accelera procesul de consolidare seismică, a arătat ministrul Cseke Attila, este că nu trebuie întocmite documentații tehnico-economice de tip DALI sau studii de fezabilitate, ci doar proiectul tehnic. În urma acestuia, a expertizei și a costului standard pe metru pătrat la consolidare, stabilit prin ordin de ministru, finanțarea va fi acordată urgent. Totodată, termenul de eliberare a certificatului de urbanism se scurtează, avizele și acordurile vor fi acordate în 3 zile lucrătoare, iar autorizația de construire în 7 zile lucrătoare. De asemenea, în condițiile în care se impune o intervenție de urgență, beneficiarii pot aplica negocierea fără publicarea unui anunț, în conformitate cu prevederile legii achizițiilor publice.

Investițiile vor fi finanțate de Ministerul Dezvoltării și derulate de autoritățile administrației publice locale și centrale, în subordinea cărora funcționează spitale și unități publice sanitare.

Introducerea în Program se va face pe baza listelor transmise periodic de Ministerul Sănătății, cuprinzând clădirile încadrate prin raport de expertiză tehnică în clasa de risc seismic RsI, comunicate de UAT-uri și de ministerele și instituțiile cu rețele sanitare proprii. Clădirile vor fi introduse în lista aprobată prin ordinul ministrului dezvoltării, lucrărilor publice și administrației. Pentru fiecare clădire introdusă în listă se solicită acordul UAT-ului pentru introducerea în program, în 5 zile de la aprobare (hotărâre a consiliului local/județean). Pentru unitățile sanitare și instituțiile publice din subordinea Ministerului Sănătății și a celorlalte ministere, acordul pentru introducerea în program îl constituie acordul de parteneriat. Beneficiarii investițiilor vor fi cei care, pe perioada realizării lucrărilor, asigură spații pentru relocarea activităților.

Prin Program, sunt eligibile toate categoriile de cheltuieli, mai puțin dotarea spitalelor cu aparatură și echipamente medicale, consultanță și activele necorporale, cheltuielile pentru informare și publicitate, comisioanele și dobânzile bancare.

Pentru că prin acest program se vor consolida spitalele cu risc seismic, dar nu toate spitalele din România au fost expertizate recent, ministerul derulează și Programul național privind expertizarea clădirilor publice cu risc seismic din sistemele de sănătate și de învățământ, în perioada  2023-2025, în cadrul căruia se vor finanța serviciile de expertiză tehnică în vederea încadrării într-o clasă de risc seismic.

Ambele programe se vor derula prin intermediul platformei digitale investitii.mdlpa.ro, pusă la dispoziție de Ministerul Dezvoltării, Lucrărilor Publice și Administrației. În termen de 15 de zile de la data intrării în vigoare a acestui act normativ, se vor aproba Normele metodologice de aplicare.

**Documente**

[Proiect OUG pentru aprobarea Programului naţional de investiţii pentru consolidarea spitalelor ,,Mihail Cantacuzino” şi a Programului naţional de expertizare a clădirilor publice cu risc seismic.zip](https://www.fonduri-structurale.ro/descarca-document/64349)

Sursa: MDLPA & SGG

\*

MADR: Au fost aprobate plafoanele financiare alocate măsurilor de sprijin cuplat în sectorul vegetal pentru anul de cerere 2022

 În ședința de Guvern din data de 26 mai 2023 a fost adoptată Hotărârea pentru aprobarea plafoanelor financiare alocate măsurilor de sprijin cuplat în sectorul vegetal pentru anul de cerere 2022.

Prin prezentul act normativ se aprobă plafonul financiar în limita sumei de 452.384.082 lei, echivalentul a  91.409.190 euro, precum și a plafoanelor alocate fiecărei măsuri de sprijin cuplat în sectorul vegetal pentru anul de cerere 2022, astfel:

* 33.892.000 euro pentru soia;
* 17.215.000 euro pentru lucernă;
* 450.000 euro pentru leguminoase boabe destinate industrializării /procesării: mazăre și fasole boabe;
* 90.000 euro pentru cânepă pentru ulei şi/sau fibră;
* 4.953.000 euro pentru orez;
* 844.200 euro pentru sămânţă de cartof;
* 132.980 euro pentru hamei;
* 18.898.500 euro pentru sfeclă de zahăr;
* 1.150.274 euro pentru tomate destinate industrializării cultivate în câmp;
* 54.490 euro pentru castraveţi pentru industrializare cultivaţi în câmp;
* 8.788.873 euro pentru legume cultivate în sere și solarii: tomate pentru consum în stare proaspătă, castraveţi pentru consum în stare proaspătă şi/sau pentru industrializare, ardei, varză și vinete pentru consum în stare proaspătă;
* 517.500 euro pentru fructe destinate industrializării: prune, mere, cireșe, vișine, caise și zarzăre;
* 4.422.373 euro pentru cartof timpuriu pentru industrializare.

Cuantumul pe hectar pentru fiecare măsură de sprijin cuplat în sectorul vegetal, se calculează de către Agenția de Plăți și Intervenție pentru Agricultură, prin raportarea plafoanelor aprobate prin prezentul act normativ la suprafețele eligibile pentru anul 2022.

Suma totală de 452.384.082 lei, prevăzută în bugetul Ministerului Agriculturii și Dezvoltării Rurale pentru anul 2023 va impacta 46.000 fermieri care îndeplinesc condițiile de eligibilitate.

Sursa: MADR

🏵🏵🏵

Din Actualitatea Europeană

Relațiile UE-Regatul Unit: UE ia măsuri suplimentare pentru a pune în aplicare Cadrul Windsor

UE continuă să pună în aplicare Cadrul Windsor, care a fost convenit la nivel politic între Comisie și Guvernul Regatului Unit la 27 februarie 2023 pentru a aborda, în mod definitiv, provocările legate de Irlanda de Nord în urma retragerii Regatului Unit din UE.

Consiliul a adoptat trei regulamente care vizează punerea în aplicare a soluțiilor comune convenite cu Regatul Unit cu privire la aspecte legate de sănătatea publică, sănătatea animalelor și a plantelor, medicamente și anumite produse siderurgice.

Noile norme vor facilita în mod considerabil circulația unei serii de mărfuri dinspre Marea Britanie către Irlanda de Nord dacă acestea sunt destinate consumului final în acest teritoriu. În același timp, vor fi instituite garanții pentru a preveni intrarea unor astfel de mărfuri pe piața unică a UE și pentru a asigura protecția sănătății publice, a sănătății animalelor și a plantelor, precum și a intereselor consumatorilor din UE.

Cele trei regulamente au fost convenite între Consiliu și Parlamentul European printr-o procedură accelerată.

*”UE își îndeplinește promisiunea de a pune rapid în aplicare soluțiile comune convenite, care răspund nevoilor cotidiene ale cetățenilor și întreprinderilor din Irlanda de Nord, față de care UE a manifestat întotdeauna înțelegere. Este important să se continue eforturile pentru ca acestea să devină pe deplin operaționale, precum și pentru a se asigura protecția pieței unice a UE.” - Jessika Roswall, ministra afacerilor europene a Suediei*

**Produse agroalimentare, plante și animale de companie**

În practică, noile norme privind măsurile sanitare și fitosanitare, care protejează sănătatea animalelor, sănătatea publică și sănătatea plantelor, vor permite circulația produselor agroalimentare cu amănuntul dinspre Marea Britanie către Irlanda de Nord în vederea consumului final în acest teritoriu, cu cerințe și controale minime în materie de certificare, după instituirea garanțiilor convenite.

Aceste garanții includ unități de inspecție sanitară și fitosanitară și etichetarea „Not for EU”, care vor fi introduse treptat până la 1 iulie 2025.

Circulația anumitor plante destinate plantării, pe baza unei etichete fitosanitare speciale, va deveni mai ușoară, la fel ca și circulația utilajelor agricole. Interdicția privind cartofii de sămânță va fi eliminată.

Călătoriile cu animale de companie din Marea Britanie în Irlanda de Nord vor deveni posibile cu un simplu document de călătorie pentru animalele de companie, cu un microcip și cu o declarație a proprietarului conform căreia animalul de companie nu va călători în UE.

**Medicamente**

Un alt set de noi norme va asigura faptul că toate medicamentele, inclusiv medicamentele noi, vor fi disponibile în Irlanda de Nord în același timp cu cele din restul Regatului Unit. Acestea vor fi introduse pe piață în conformitate cu normele și procedurile de autorizare din Regatul Unit. Aceasta completează soluția adoptată de UE în aprilie 2022 pentru aprovizionarea Irlandei de Nord cu medicamente generice.

Aceste noi acorduri sunt însoțite de noi garanții, inclusiv de etichetare („UK only”), pentru a asigura că medicamentele nu intră pe piața unică a UE.

**Produse siderurgice**

Al treilea nou act legislativ va permite transferul anumitor categorii de oțel din Marea Britanie în Irlanda de Nord în cadrul contingentelor tarifare ale UE.

Astfel, întreprinderile din Irlanda de Nord nu vor mai trebui să plătească tariful de 25% legat de măsurile de salvgardare ale UE în vigoare pentru importurile de oțel în UE, ceea ce va face ca transferul să fie din nou viabil din punct de vedere economic pentru ele. Din nou, aceste transferuri suplimentare sunt reflectate de garanții adecvate.

**Etapele următoare**

Cele trei regulamente vor intra în vigoare după publicarea în Jurnalul Oficial. Acestea vor fi completate de un set de acte de punere în aplicare care urmează să fie adoptate de Comisie.

În ceea ce privește măsurile sanitare și fitosanitare și medicamentele, noile acorduri vor începe să se aplice treptat, după ce UE va primi garanții scrise adecvate din partea Regatului Unit cu privire la punerea în aplicare a garanțiilor convenite.

* [Regulamentul privind măsuri sanitare și fitosanitare referitoare la anumite mărfuri cu amănuntul, plante, cartofi de sămânță, utilaje agricole și animale de companie care intră în Irlanda de Nord](https://data.consilium.europa.eu/doc/document/PE-17-2023-INIT/ro/pdf)
* [Regulamentul privind medicamentele de uz uman destinate a fi introduse pe piață în Irlanda de Nord](https://data.consilium.europa.eu/doc/document/PE-20-2023-REV-1/ro/pdf)
* [Regulamentul privind contingentele tarifare pentru anumite produse transferate în Irlanda de Nord](https://data.consilium.europa.eu/doc/document/PE-18-2023-INIT/ro/pdf)
* [O nouă cale de urmat în ceea ce privește Protocolul privind Irlanda/Irlanda de Nord: Consiliul dă undă verde principalelor elemente ale Cadrului Windsor (comunicat de presă, 21 martie 2023)](https://www.consilium.europa.eu/ro/press/press-releases/2023/03/21/new-way-forward-on-the-protocol-on-ireland-northern-ireland-council-greenlights-main-elements-of-the-windsor-framework/)
* [Cadrul Windsor (Comisia Europeană, 27 februarie 2023)](https://commission.europa.eu/strategy-and-policy/relations-non-eu-countries/relations-united-kingdom/eu-uk-withdrawal-agreement/protocol-ireland-and-northern-ireland_ro)
* [Relațiile UE cu Regatul Unit (informații generale)](https://www.consilium.europa.eu/ro/policies/eu-relations-with-the-united-kingdom/)

***Sursa: https://www.consilium.europa.eu/ro/press/***

\*

Consiliul aproape dublează asistența financiară acordată de UE Republicii Moldova, ajungând la un total de 295 de milioane EUR

Consiliul a decis astăzi aproape să **dubleze valoarea asistenței macrofinanciare acordate Republicii Moldova**, pe care a convenit să o acorde în urmă cu un an. În aprilie 2022, acesta a adoptat acte legislative care permit UE să ajute financiar Republica Moldova cu 150 de milioane EUR. În prezent, acesta a majorat această sumă cu 145 de milioane EUR, ceea ce înseamnă că o sumă totală de **295 de milioane EUR** va fi disponibilă pentru Republica Moldova.

Asistența macrofinanciară din partea Uniunii are scopul de a sprijini **stabilizarea economică** și **agenda reformelor structurale din Republica Moldova**, completând resursele puse la dispoziție în cadrul acordului financiar cu FMI.

Republica Moldova poate conta în continuare pe UE. Vom continua să sprijinim Republica Moldova, inclusiv din punct de vedere financiar. Având în vedere circumstanțele actuale, este oportun să dublăm fondurile pe care le punem la dispoziția Republicii Moldova.

Din suma maximă de 295 de milioane EUR, UE va furniza până la **220 de milioane EUR** sub formă de **împrumuturi** și până la **75 de milioane EUR** sub formă de **granturi**. Asistența contribuie la acoperirea nevoilor Republicii Moldova legate de balanța de plăți, astfel cum au fost identificate în programul FMI.

**Războiul Rusiei** din Ucraina are efecte negative considerabile asupra economiei Republicii Moldova. Având în vedere că există încă un deficit rezidual semnificativ de finanțare externă în **balanța de plăți** a Republicii Moldova **pentru 2023**, în plus față de resursele furnizate de FMI și de alte instituții multilaterale, Consiliul a considerat că este necesar să se majoreze asistența macrofinanciară din partea Uniunii acordată Republicii Moldova. În actualele circumstanțe excepționale, această majorare este considerată a fi un răspuns adecvat la solicitarea Republicii Moldova de **sprijin pentru stabilizarea sa economică**, împreună cu programul FMI.

Această decizie va intra în vigoare în a treia zi de la data publicării în Jurnalul Oficial al Uniunii Europene.

**Context**

UE și statele sale membre sunt unite în sprijinul lor de neclintit pentru Republica Moldova.

Republica Moldova a primit statutul de țară candidată la UE în iunie 2022. Înainte de a i se acorda statutul de țară candidată la UE, Republica Moldova a primit deja asistență financiară din partea UE în cadrul Instrumentului european de vecinătate. În prezent, această asistență este în creștere.

UE sprijină Republica Moldova în paralel cu programul Fondului Monetar Internațional (FMI) pentru Moldova din 20 decembrie 2021 în cadrul facilității de creditare extinsă/facilității de finanțare extinsă. În mai 2022, ca urmare a creșterii nevoilor de finanțare generate în mare parte de efectele războiului din Ucraina asupra economiei Republicii Moldova, FMI a adoptat, de asemenea, o decizie de majorare a sprijinului finanțar acordat acestei țări.

* [Decizia adoptată](https://data.consilium.europa.eu/doc/document/PE-14-2023-INIT/ro/pdf)
* [Consiliul adoptă asistență în valoare de 150 de milioane EUR pentru Republica Moldova (comunicat de presă, 4 aprilie 2022)](https://www.consilium.europa.eu/ro/press/press-releases/2022/04/04/council-adopts-150-million-assistance-to-the-republic-of-moldova/)
* [Relațiile UE cu Republica Moldova (informații generale)](https://www.consilium.europa.eu/ro/policies/eastern-partnership/moldova/)
* [Răspunsul UE la invadarea Ucrainei de către Rusia (informații generale)](https://www.consilium.europa.eu/ro/policies/eu-response-ukraine-invasion/)

Sursa: https://www.consilium.europa.eu/ro/press/

\*

EYE 2023: tinerii iau cuvântul un an înainte de alegerile europene

**Comunicat de presă**

* Aproximativ 10.000 de participanți sunt așteptați la Parlamentul European de la Strasbourg, pe 9 și 10 iunie
* Accentul pus pe alegerile europene din 2024, pe democrație și pe implicarea tinerilor
* Principalele propuneri vor fi trimise tuturor eurodeputaților
* Sesiunile din hemiciclu pot fi urmărite și online

**10.000 de tineri europeni se vor întâlni la Strasbourg pentru a discuta despre viitorul Europei, în contextul războiului împotriva Ucrainei și al viitoarelor alegeri europene.**

Vineri, 9 iunie și sâmbătă, 10 iunie, Evenimentul tineretului european 2023 (EYE 2023) va cuprinde peste 300 de activități în persoană și hibride – dezbateri, discuții, oportunități de relaționare, spectacole artistice, activități sportive și ateliere interactive. Acestea au fost create în comun cu instituțiile UE, organizațiile internaționale, societatea civilă, organizațiile de tineret și participanți. Evenimentul este găzduit de Parlamentul European la Strasbourg, o parte din program având loc în aer liber în satul EYE. De asemenea, va fi posibil [să participați la eveniment online](https://european-youth-event.europarl.europa.eu/en/take-part/).

**Alegerile europene din 2024 pentru a modela viitorul UE**

Președinta PE, Roberta Metsola, va deschide evenimentul vineri, la ora locală 10.30 (11.30 ora României), în hemiciclul Parlamentului. Activitățile ulterioare din incinta PE și din satul EYE vor permite participanților să discute ideile lor cu factorii de decizie, experți și activiști.

„Evenimentul tineretului european din acest an este deosebit de important, deoarece este ultimul înainte de alegerile europene din 2024. Apelul meu către toți participanții este să împărtășiți această experiență în orașele, orașele și satele voastre. Să vă implicați. Să răspândiți mesajul Europei. Să votați. Și să vă convingeți prietenii și familia să voteze. Pentru că, în cele din urmă, viitorul Europei depinde de voi", a spus președinta Metsola.

În contextul alegerilor europene care vor avea loc în perioada 6-9 iunie 2024, participanții vor discuta despre priorități-cheie, cum ar fi justiția climatică, încălzirea globală și strategia UE în domeniul biodiversității. Anul european al competențelor și necesitatea de a se adapta la tranziția verde și tehnologică, la lecțiile învățate în urma pandemiei de COVID-19 și la modul de abordare a inegalităților sociale și a excluziunii în Europa vor fi, de asemenea, abordate. Participanții vor discuta despre protecția valorilor UE, despre rolul Europei într-o lume în schimbare – marcată de invazia Rusiei în Ucraina –, politica privind migrația și necesitatea implicării și participării tinerilor.

Mai multe detalii despre program, vorbitori și activități (inclusiv două concerte în aer liber în serile de vineri și sâmbătă) sunt disponibile în [program](https://eye2023.eu/programme).

**Rezultatele discuțiilor**

După sesiunea de închidere de sâmbătă, ora locală 16.30 (17.30 ora României), ideile, așteptările și preocupările tinerilor vor fi rezumate și reunite într-un raport care va fi distribuit tuturor eurodeputaților. Câțiva participanți vor putea să dezvolte ideile pe care le consideră cele mai captivante și să le prezinte direct eurodeputaților în timpul unei audieri EYE planificate pentru toamna anului 2023.

Aceasta este cea de-a cincea ediție a EYE, care reunește tineri din Uniunea Europeană și din întreaga lume, pentru a împărtăși și modela ideile lor cu privire la viitorul Europei. Este o oportunitate unică pentru persoanele cu vârste cuprinse între 16 și 30 de ani să vorbească, să se inspire și să se întâlnească cu experți, activiști, influenceri și factori de decizie, în inima democrației europene.

**Înregistrare media – termen limită 5 iunie**

Toate activitățile EYE 2023 sunt deschise presei. Jurnaliștii care doresc să participe personal trebuie să [solicite acreditarea prin intermediul acestui link](https://ep-events.secure.europarl.europa.eu/comm/eye2023/e/ce/g/84130/kk/9e413e5425d7c79e4b7d88b5be991823/) înainte de **5 iunie 2023**.

Vineri, 9 iunie, ora locală 15.00 (16.00 ora României), purtătorul de cuvânt al Parlamentului și directorul general pentru comunicare, Jaume Duch, și directorul pentru campanii și șeful Unității de monitorizare a opiniei publice, Philipp Schulmeister, vor organiza un briefing de presă în sala de conferințe de presă Daphne Caruana Galizia de la Strasbourg. Aceștia vor oferi informații cu privire la strategia Parlamentului pentru anul următor până la alegerile europene din iunie 2024, precum și explicații detaliate ale rezultatelor [sondajului Eurobarometru](https://www.europarl.europa.eu/at-your-service/en/be-heard/eurobarometer) recent publicat.

**Mai multe informaţii**

* [Programul EYE2023 (EN)](https://european-youth-event.europarl.europa.eu/en/programme/)
* [Site-ul EYE2023 (EN)](https://eye2023.eu/)
* [Participă online (EN)](https://eye2023.eu/take-part)
* [Înregistrarea jurnaliștilor (EN)](https://ep-events.secure.europarl.europa.eu/comm/eye2023/e/ce/g/84130/kk/9e413e5425d7c79e4b7d88b5be991823/)

Sursa:https://www.europarl.europa.eu/news/

\*

Inițiativa cetățenească europeană: Comisia decide să înregistreze o inițiativă privind recunoașterea reciprocă a hotărârilor judecătorești definitive în cadrul UE

Comisia a decis să înregistreze o inițiativă cetățenească europeană (ICE) intitulată „Introducerea efectivă a noțiunii de precedent judiciar în statele UE”.

Organizatorii inițiativei invită Comisia să introducă un mecanism care să garanteze recunoașterea reciprocă între statele membre a hotărârilor judecătorești definitive pronunțate de instanțele din alte state membre cu privire la chestiuni similare sau identice care presupun aplicarea dreptului Uniunii și au implicații transfrontaliere; precum și posibilitatea de a invoca precedente judiciare naționale decise de instanțele din țara în cauză.

Decizia de înregistrare este de natură juridică și nu aduce atingere concluziilor juridice și politice finale ale Comisiei cu privire la această inițiativă și nici acțiunilor pe care intenționează să le întreprindă, după caz, dacă inițiativa obține sprijinul necesar.

Întrucât această inițiativă cetățenească europeană îndeplinește condițiile formale stabilite în legislația relevantă, Comisia consideră că este admisibilă din punct de vedere juridic. Comisia nu a analizat încă fondul propunerii.

**Etapele următoare**

După înregistrarea inițiativei de astăzi, organizatorii au la dispoziție șase luni pentru a începe colectarea semnăturilor. Dacă, în termen de un an de la începutul perioadei de colectare, o inițiativă cetățenească europeană primește un milion de declarații de susținere din cel puțin șapte state membre, Comisia va trebui să reacționeze. Comisia ar putea decide fie să dea curs solicitării, fie să o respingă și va trebui să își argumenteze decizia.

**Context**

Inițiativa cetățenească europeană a fost introdusă odată cu Tratatul de la Lisabona, ca instrument prin care cetățenii pot contribui la stabilirea agendei de lucru. A fost lansată în mod oficial în aprilie 2012. Odată înregistrată oficial, o inițiativă cetățenească europeană dă unui număr de un milion de cetățeni din cel puțin șapte state membre ale UE posibilitatea să invite Comisia Europeană să propună acte juridice în domeniile în care instituția are competența de a acționa. Condițiile de admisibilitate sunt următoarele: (1) acțiunea propusă nu trebuie să se afle în mod vădit în afara sferei de competență a Comisiei de a prezenta o propunere de act juridic, (2) nu trebuie să fie în mod vădit abuzivă, neserioasă sau vexatorie și (3) nu trebuie să contravină în mod vădit valorilor Uniunii.

De la începutul ICE, Comisia a primit 126 de cereri de înregistrare a unor inițiative cetățenești europene, dintre care 101 au fost admisibile, îndeplinind astfel condițiile pentru a fi înregistrate.

**Informații suplimentare**

[Introducerea efectivă a noțiunii de precedent judiciar în statele UE](https://europa.eu/citizens-initiative/initiatives/details/2023/000005_ro)

[Statistici ICE](https://europa.eu/citizens-initiative/find-initiative/eci-lifecycle-statistics_ro)

[Inițiative cetățenești europene pentru care se strâng în prezent semnături](https://europa.eu/citizens-initiative/_ro)

[Forumul Inițiativei cetățenești europene](https://europa.eu/citizens-initiative-forum/_ro)

[Campania #EUTakeTheInitiative](https://europa.eu/citizens-initiative/communication-material_ro)

Sursa: https://ec.europa.eu/commission/presscorner

\*

Politica în domeniul vizelor. Consolidarea monitorizării regimurilor UE de călătorii fără viză

 Comisia a adoptat o comunicare privind monitorizarea regimurilor UE de călătorii fără viză, în care se prevede lansarea unui proces de consultare. În comunicare se analizează funcționarea regimurilor de călătorii fără viză ale UE și se identifică principalele provocări în domeniul migrației ilegale și al securității.

Mecanismul de suspendare a exceptării de la obligativitatea vizelor este prevăzut la articolul 8 din Regulamentul privind vizele. Scopul său principal este de a permite suspendarea temporară a exceptării de la obligativitatea vizelor în cazul unei creșteri bruște și substanțiale a migrației ilegale sau a riscurilor în materie de securitate.

În scrisoarea pe care a adresat-o Consiliului European din 20 martie 2023, președinta **von der Leyen** a declarat: *Comisia își va consolida monitorizarea alinierii politicii în domeniul vizelor și va prezenta un raport cuprinzător care să pregătească terenul pentru o propunere legislativă de modificare a mecanismului de suspendare a exceptării de la obligativitatea vizelor.*În urma comunicării publicate astăzi, Comisia lansează un proces de consultare pentru îndeplinirea acestor obiective.

Regimul de călătorii fără viză aduce beneficii economice, sociale și culturale semnificative statelor membre ale UE și țărilor terțe. În același timp, în ultimii ani s-a dovedit că regimul de călătorii fără viză poate genera provocări în materie de **migrație** și **securitate**. Alinierea insuficientă la politica UE în domeniul vizelor poate transforma o țară care beneficiază de un regim de călătorii fără viză într-un centru de tranzit pentru intrarea ilegală în UE. De exemplu, intrarea fără viză în Balcanii de Vest a cetățenilor din țările care au nevoie de viză pentru a intra în UE a dus la creșterea numărului de sosiri ilegale în UE în 2022. Problema a fost abordată în urma unor contacte imediate și ample între Comisie și partenerii din Balcanii de Vest, care au înregistrat progrese substanțiale în ceea ce privește alinierea vizelor. Prin urmare, numărul sosirilor ilegale în UE s-a redus. În plus, sistemele de acordare a cetățeniei pentru investitori pe care le aplică unele țări terțe ce beneficiază de un regim de călătorii fără viză prezintă riscuri în materie de securitate, inclusiv riscuri legate de infiltrarea criminalității organizate, spălarea banilor, evaziunea fiscală și corupție pentru UE. Prin intermediul acestora, cetățenii țărilor terțe pot să dobândească cetățenia unei țări care beneficiază de un regim de călătorii fără viză în UE și deci să intre fără viză în Uniune, eludând procedura UE de acordare a vizelor de scurtă ședere.

**Un mecanism consolidat de monitorizare și de suspendare a exceptării de la obligativitatea vizelor**

Pentru a aborda aceste provocări și a preveni aceste riscuri în mod eficace, ar trebui reevaluate și ameliorate normele în vigoare privind **monitorizarea** funcționării regimurilor de călătorii fără viză aplicabile țărilor terțe și **suspendarea** exceptării de la obligativitatea vizelor.

Odată cu publicarea comunicării de astăzi, Comisia lansează un proces de consultare cu Parlamentul European și cu Consiliul pentru a identifica cele mai bune modalități de îmbunătățire a mecanismului UE de suspendare a exceptării de la obligativitatea vizelor. O viitoare revizuire a normelor ar putea include în special:

* noi **motive de suspendare** pentru a aborda noile riscuri;
* **adaptarea pragurilor pentru declanșarea aplicării mecanismului**;
* **eficientizarea și flexibilitatea** procedurii de suspendare;
* consolidarea dispozițiilor în materie de **monitorizare și raportare**.

**Etapele următoare**

Comisia va discuta cu Parlamentul European și cu Consiliul despre modalitățile de consolidare a setului de instrumente aplicabile politicii în domeniul vizelor prin intermediul unui mecanism revizuit de suspendare a exceptării de la obligativitatea vizelor.

Pe baza acestei discuții, Comisia va prezenta o propunere legislativă, în toamna anului 2023, de revizuire a mecanismului de suspendare a exceptării de la obligativitatea vizelor.

**Context**

UE aplică în prezent un regim de călătorii fără viză cu 61 de țări din afara UE. 25 de țări au încheiat acorduri de exonerare de obligația de a deține viză cu UE și 8 țări au obținut această exonerare ca urmare a încheierii cu succes a unui dialog privind liberalizarea vizelor (Albania, Bosnia și Herțegovina, Muntenegru, Macedonia de Nord, Serbia, Georgia, Moldova și Ucraina). Celelalte țări au obținut exonerarea de obligația de a deține viză în conformitate cu prima armonizare a normelor UE [Regulamentul (CE) nr. 539/2001 al Consiliului]. În plus, la 19 aprilie 2023, Consiliul și Parlamentul European au convenit să acorde Kosovo o exonerare de obligația de a deține viză, în urma finalizării cu succes a dialogului privind liberalizarea vizelor, care va intra în vigoare cel târziu la 1 ianuarie 2024.

**Informații suplimentare**

[Comunicare privind monitorizarea regimurilor UE de călătorii fără viză](https://home-affairs.ec.europa.eu/communication-monitoring-eus-visa-free-regimes_ro)

[Migrație și afaceri interne – Politica în materie de vize (Europa.eu)](https://home-affairs.ec.europa.eu/policies/schengen-borders-and-visa/visa-policy_en)


[Al 5-leaRaport privind mecanismul de suspendare a exceptării de la obligativitatea vizelor](https://ec.europa.eu/commission/presscorner/detail/en/ip_22_7411)

[Concluziile Consiliului European, 9 februarie 2023](https://www.consilium.europa.eu/ro/press/press-releases/2023/02/09/european-council-conclusions-9-february-2023/)

Sursa: https://ec.europa.eu/commission/presscorner

\*

Incendii forestiere: UE dublează flota rescEU de stingere a incendiilor pentru vara anului 2023

Ca urmare a discursului președintei **von der** **Leyen** privind starea Uniunii din septembrie anul trecut, comisarul pentru gestionarea crizelor, Janez **Lenarčič**, a anunțat ieri, 30 mai, dublarea flotei rescEU de combatere aeriană a incendiilor forestiere pentru această vară, în cadrul evenimentului organizat pentru a marca 10 ani de activitate a Centrului de coordonare a răspunsului la situații de urgență.

**Flota rescEU de stingere a incendiilor pentru 2023**

* Rezerva rescEU de combatere aeriană a incendiilor forestiere include 24 de avioane și 4 elicoptere din 10 state membre:
  + două avioane pentru stingerea incendiilor de mărime medie din Croația
  + două avioane ușoare din Cipru
  + două elicoptere din Cehia
  + două avioane pentru stingerea incendiilor de mărime medie și un elicopter din Franța
  + două avioane ușoare din Germania
  + două avioane pentru stingerea incendiilor de mărime medie, două avioane ușoare și un elicopter din Grecia
  + două avioane pentru stingerea incendiilor de mărime medie și două avioane ușoare din Italia
  + două avioane ușoare din Portugalia
  + două avioane pentru stingerea incendiilor de mărime medie din Spania
  + patru avioane ușoare din Suedia.
* În plus, Austria, Bulgaria, Finlanda, Franța, Germania, Letonia, Malta, Polonia, România, Slovacia și Slovenia vor trimite aproximativ **450 de pompieri** care vor fi prepoziționați în Franța, Grecia și Portugalia.

**Măsuri preventive și de monitorizare**

În urma apelurilor din partea miniștrilor UE și a Parlamentului European, în 2022 Comisia a elaborat, de asemenea, un **plan de acțiune pentru prevenirea incendiilor de pădure**. Acest plan de acțiune este structurat în jurul a trei obiective: 1) îmbunătățirea capacității administrative 2) îmbunătățirea cunoștințelor 3) creșterea investițiilor în acțiuni de prevenire a incendiilor de pădure.

Ca parte a planului de acțiune în materie de prevenire, UE lansează astăzi o nouă metodologie de evaluare inter pares a incendiilor de pădure. Acest nou instrument ajută țările să își evalueze capacitatea de a preveni incendiile forestiere și de a se pregăti pentru combaterea lor și sprijină schimbul de bune practici între țările europene, în cadrul mecanismului de protecție civilă al UE.

În plus, este în curs de înființare o **echipă de sprijin** pentru Centrul de coordonare a răspunsului la situații de urgență, pentru a permite monitorizarea și analiza în timp aproape real a situației incendiilor forestiere de la jumătatea lunii iunie până la jumătatea lunii septembrie.

**Context**

Acțiunile de prevenire, pregătire și răspuns în materie de incendii forestiere sunt interdependente, fiind concepute pentru a salva vieți și mijloace de subzistență și pentru a proteja mediul. Este decisiv să dispunem de experți experimentați în materie de incendii forestiere, de pompieri bine pregătiți, de e tehnologii ale informației și de mijloace de răspuns suficiente.

UE asigură o abordare coordonată în ceea ce privește prevenirea, pregătirea și răspunsul în materie de incendii forestiere atunci când acestea depășesc capacitățile naționale de răspuns. Dacă amploarea unui astfel de incendiu depășește capacitățile de răspuns ale unei țări, aceasta poate solicita asistență prin intermediul [mecanismului de protecție civilă al UE](https://ec.europa.eu/echo/what/civil-protection/mechanism_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal). Odată activat, [Centrul de coordonare a răspunsului la situații de urgență](https://ec.europa.eu/echo/what/civil-protection/emergency-response-coordination-centre-ercc_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal) al UE coordonează și finanțează asistența pusă la dispoziție de statele membre ale UE și de alte nouă țări participante prin oferte spontane. În plus, UE a creat [Rezerva europeană de protecție civilă](https://ec.europa.eu/echo/what/civil-protection/european-civil-protection-pool_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal) pentru a dispune de un număr critic de capacități de protecție civilă ușor accesibile, care să permită un răspuns colectiv mai puternic și mai coerent. În cazul în care situația de urgență necesită asistență suplimentară pentru salvarea de vieți omenești, rezerva [rescEU](https://ec.europa.eu/echo/what/civil-protection/resceu_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal) de stingere a incendiilor intervine pentru a oferi capacități suplimentare de combatere a dezastrelor din Europa. De asemenea, [Centrul de coordonare a răspunsului la situații de urgență](https://ec.europa.eu/echo/what/civil-protection/emergency-response-coordination-centre-ercc_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal) monitorizează evoluția incendiilor forestiere cu sprijinul [sistemelor de alertă timpurie](https://civil-protection-humanitarian-aid.ec.europa.eu/what/civil-protection/european-early-warning-and-information-systems_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal), cum ar fi Sistemul european de informare privind incendiile forestiere. În același timp, serviciul [Copernicus](https://emergency.copernicus.eu/) de cartografiere prin satelit pentru situații de urgență completează operațiunile cu informații detaliate din spațiu.

**Informații suplimentare**

[Întrebări și răspunsuri privind incendiile forestiere: răspunsul UE pentru 2023](https://ec.europa.eu/commission/presscorner/detail/ro/QANDA_23_2944)[RO**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal)

[Fișă informativă privind pregătirea UE pentru sezonul incendiilor forestiere din 2023](https://civil-protection-humanitarian-aid.ec.europa.eu/what/civil-protection/forest-fires_en#downloads)

[Incendiile forestiere](https://ec.europa.eu/echo/what-we-do/civil-protection/forest-fires_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal)

[rescEU](https://ec.europa.eu/echo/what/civil-protection/resceu_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal)

[Mecanismul de protecție civilă al UE](https://ec.europa.eu/echo/what/civil-protection/mechanism_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal)

[Centrul de coordonare a răspunsului la situații de urgență](https://ec.europa.eu/echo/what/civil-protection/emergency-response-coordination-centre-ercc_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal)

[Programul de evaluare inter pares](https://civil-protection-humanitarian-aid.ec.europa.eu/what/civil-protection/peer-review-programme_en)[EN**•••**](https://romania.representation.ec.europa.eu/news/incendii-forestiere-ue-dubleaza-flota-resceu-de-stingere-incendiilor-pentru-vara-anului-2023-2023-05-31_ro#modal)

Sursa: https://romania.representation.ec.europa.eu/news

\*

Președinta Comisiei Europene Ursula von der Leyen și Înaltul Reprezentant Josep Borrell vor participa la reuniunea Comunității Politice Europene din Republica Moldova

Președinta Comisiei Europene Ursula von der Leyen și Înaltul Reprezentant Josep Borrell vor participa la reuniunea Comunității Politice Europene din Republica Moldova.

Joia aceasta, în data de 1 iunie, președinta Comisiei Europene, Ursula **von der Leyen**, va participa la cea de **a doua**  [**reuniune**](https://www.epcsummit2023.md/)**a Comunității Politice Europene**, împreună cu Înaltul Reprezentant/vicepreședintele Josep **Borrell**. Reuniunea va fi găzduită de Maia Sandu, președinta Republicii Moldova.

Șefi de stat sau de guvern de pe întregul continent se vor reuni la Bulboaca, în Republica Moldova, pentru a promova dialogul politic și cooperarea în vederea consolidării securității, a stabilității și a prosperității continentului european.

Înaintea summitului, miercuri, 31 mai, președinta **von der Leyen** se va întâlni cu președinta Sandu. Ele vor susține apoi o conferință de presă comună la ora 17.00 EEST (16.00 CEST), pe care o puteți urmări în direct pe site-ul [EbS](https://audiovisual.ec.europa.eu/en/ebs/live/1)[EN**•••**](https://romania.representation.ec.europa.eu/news/presedinta-comisiei-europene-ursula-von-der-leyen-si-inaltul-reprezentant-josep-borrell-vor-2023-05-30_ro#modal).

Mai târziu, în aceeași zi, ÎR/VP **Borrell** va inaugura oficial noua misiune de parteneriat a Uniunii Europene în Republica Moldova, împreună cu viceprim-ministrul/ministrul de externe Popescu și cu ministrul de interne, Ana Revenco. ÎR/VP **Borrell** va preda apoi în mod oficial, în prezența ministrului apărării din Republica Moldova, Anatolie Nosatîi, echipamentele nou-livrate forțelor armate ale Republicii Moldova și finanțate în cadrul Instrumentului european pentru pace.

La 1 iunie, cu ocazia reuniunii Comunității Politice Europene, ÎR/VP **Borrell** se va întâlni cu prim-ministrul Republicii Moldova, Dorin Recean.

Pe site-ul [EbS](https://audiovisual.ec.europa.eu/en/ebs/both/)[EN**•••**](https://romania.representation.ec.europa.eu/news/presedinta-comisiei-europene-ursula-von-der-leyen-si-inaltul-reprezentant-josep-borrell-vor-2023-05-30_ro#modal) vor fi disponibile momente cu presa, fotografii și materiale video, iar pentru informații actualizate în timp real urmăriți canalele de comunicare socială ale [președintei](https://twitter.com/vonderleyen), [ÎR/VP](https://twitter.com/JosepBorrellF), [SEAE](https://twitter.com/eu_eeas) și Delegației UE.

***Sursa:*** [***https://romania.representation.ec.europa.eu/news***](https://romania.representation.ec.europa.eu/news)

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

🏵🏵🏵

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/